CELEX: C2005/281/13
Language: sl
Date: 2005-11-12 00:00:00
Title: Zadeva C-325/05: Predlog za sprejem predhodne odločbe na podlagi sklepa Verwaltungsgericht Darmstadt z dne 17. avgusta 2005 v zadevi Ismail Derin proti Landkreis Darmstadt-Dieburg

12.11.2005   
            
            
               SL
            
            
               Uradni list Evropske unije
            
            
               C 281/7
            
         Predlog za sprejem predhodne odločbe na podlagi sklepa Verwaltungsgericht Darmstadt z dne 17. avgusta 2005 v zadevi Ismail Derin proti Landkreis Darmstadt-Dieburg
   (Zadeva C-325/05)
   (2005/C 281/13)
   Jezik postopka: nemščina
   Verwaltungsgericht Darmstadt je s sklepom z dne 17. avgusta 2005 v zadevi Ismail Derin proti Landkreis Darmstadt-Dieburg, ki ga je sodno tajništvo prejelo dne 26. avgusta 2005, Sodišču Evropskih skupnosti predložilo predlog za sprejem predhodne odločbe.
   Verwaltungsgericht Darmstadt predlaga Sodišču, naj odloči o naslednjem vprašanju:
   
               1.
            
            
               Ali izgubi državljan Turčije, ki se je kot otrok na podlagi združitve družinskih članov preselil k svojim staršem, ki so bili zaposleni kot delojemalci v Zvezni republiki Nemčiji, svojo pravico do bivanja, ki izhaja iz pravice potegovati se za vsako prosto delovno mesto skladno s členom 7(1) 2. alternative sklepa Pridružitvenega sveta EGS-Turčija št. 1/80 (Sklep 1/80) — razen v primerih iz člena 14 Sklepa 1/80 in pri zapustitvi države članice gostiteljice za neko nepomembno časovno obdobje brez upravičenih razlogov — tudi takrat, ko po dopolnjenem 21. letu ne živi več skupaj s starši in od njih ne dobiva nikakršne preživnine?
               V primeru pritrdilnega odgovora na prvo vprašanje:
            
         
               2.
            
            
               Ali uživa ta državljan Turčije kljub izgubi pravnega položaja skladno s členom 7(1), druga alinea, Sklepa 1/80 posebno zaščito pred izgonom skladno s členom 14 Sklepa 1/80, če je po prekinitvi družinske življenjske skupnosti s svojimi starši neredno nesamostojno zaposlen, ne da bi zahteval na podlagi svojega statusa delavca samostojni pravni položaj iz člena 6(1) Sklepa 1/80 in bil v obdobju več let izključno samostojno zaposlen?